CELEX: 32009R0680
Language: sk
Date: 2009-07-27 00:00:00
Title: Nariadenie Rady (ES) č. 680/2009 z  27. júla 2009 , ktorým sa mení a dopĺňa nariadenie (ES) č. 423/2007 o reštriktívnych opatreniach voči Iránu

29.7.2009   
            
            
               SK
            
            
               Úradný vestník Európskej únie
            
            
               L 197/17
            
         
      NARIADENIE RADY (ES) č. 680/2009
   z 27. júla 2009,
   ktorým sa mení a dopĺňa nariadenie (ES) č. 423/2007 o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej články 60 a 301,
   so zreteľom na spoločnú pozíciu Rady 2008/652/SZBP zo 7. augusta 2008, ktorou sa mení a dopĺňa spoločná pozícia 2007/140/SZBP o reštriktívnych opatreniach voči Iránu (1),
   so zreteľom na návrh Komisie,
   keďže:
   
               (1)
            
            
               V nariadení Rady (ES) č. 1110/2008 (2), ktorým sa mení a dopĺňa nariadenie Rady (ES) č. 423/2007 (3), sa ukladajú dodatočné reštriktívne opatrenia v súlade so spoločnou pozíciou 2008/652/SZBP a predovšetkým povinnosť vopred oznamovať určité zásielky smerujúce do Iránu alebo z Iránu.
            
         
               (2)
            
            
               Z technických dôvodov sa ustanovila možnosť uplatňovať počas prechodného obdobia výnimky z vykonávacích predpisov vzťahujúcich sa na túto povinnosť oznamovať vopred. Vzhľadom na to, že komplexný charakter vykonávacích predpisov tohto opatrenia spôsobil nepredpokladané zdržanie v jeho vykonávaní, malo by sa prechodné obdobie predĺžiť do 31. decembra 2010.
            
         
               (3)
            
            
               Nariadenie (ES) č. 423/2007 by sa preto malo zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Štvrtý a piaty odsek článku 4a nariadenia (ES) č. 423/2007 sa týmto nahrádzajú takto:
   
      „Predbežné colné vyhlásenia o vstupe a výstupe a požadované doplnkové prvky uvedené v tomto článku možno do 31. decembra 2010 predkladať v písomnej forme za použitia obchodných informácií alebo informácií o prístave alebo preprave, pokiaľ obsahujú potrebné podrobné údaje.
      Od 1. januára 2011 sa požadované doplnkové prvky uvedené v tomto článku predkladajú podľa potreby v písomnej forme alebo za použitia vyhlásení o vstupe a výstupe.“
   
   Článok 2
   Toto nariadenie nadobúda účinnosť 1. júla 2009.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. júla 2009
      
         
            Za Radu
         
         
            predseda
         
         C. BILDT
         
      
   
   
      (1)  Ú. v. EÚ L 213, 8.8.2008, s. 58.
   
      (2)  Ú. v. EÚ L 300, 11.11.2008, s. 1.
   
      (3)  Ú. v. EÚ L 103, 20.4.2007, s. 1.